- Nɨawari
- <
- 124
- >

124
Ku'uwamete wakwikari. Rawiri nɨawarieya.
1 'Ayumieme hikɨ 'ixaheritsixi yaxeikɨa xekeneutiyuaneni:
—Xɨka Yawé tahetsie ka'utanuanike,
2 keteyɨakake xɨka Yawé tahetsie ka'utanuanike
kepauka yunaitɨ kwiepa memɨtama metatsi'aye'unietɨ memakɨtsie,
3 teyunaime te'ayeneniereme mepɨtatsi'anukaxɨxɨanikekai
kepauka memuyeha'atsie tahepaɨtsita,
4 haa tahetsie muwayeneni hepaɨ tepɨyɨnikekai,
temehauxɨani hepaɨ tepɨyɨnikekai,
5 haa mɨtɨrɨkaɨye hepaɨ teyunaime mepɨtatsiheuyehɨanikekai.
6 Yawé hepaɨtsita 'aixɨa keraniuwani, mɨkɨ mɨkawarupitɨakɨ
yutametekɨ memɨtatsititsanakɨ.
7 Wikixi wahepaɨ, tekateniyutawikweitsitɨani,
tixɨ'erɨwame winiyarieyatsie,
winiyari kaniutatsane,
hikɨ tame takaniuyuta'una.
8 Yawé tatsiparewiwame kanihɨkɨtɨni,
muyuawi mutawewi meta kwie.

- Nɨawari
- <
- 124
- >

© 2020 Wycliffe Bible Translators, Inc.